Hawermoutkoekie

'n Hawermoutkoekie (ook bekend as 'n graanstafie, hawerstafie of hawermoutskyfie ) is 'n gebakte stafie, wat in 'n plat oondpan gebak is en in vierkante of reghoeke gesny is, gemaak is van gerolde hawermout, vet (gewoonlik botter), bruinsuiker en gewoonlik gouestroop.

Die Noord-Amerikaanse granola bar is soortgelyk aan 'n hawermoutkoekie.

 Variëteite 
Behalwe dat dit tuis gebak word, is dit oral in winkels beskikbaar, reeds verpak, dikwels met ekstra bestanddele soos sjokolade, gedroogde vrugte soos geglasuurde kersies, neute, jogurt en toffiestukke of- versiersuikerlagies, hetsy as individuele porsies of ongesny in oondpanne. Sommige hawermoutkoekies kan esdoringstroop bevat. Hulle is gewoonlik 'n alternatief vir 'n beskuitjie of koek, en teksture wissel van sag en klam tot droog en bros.How to cook perfect flapjacks As gevolg van die hoë vlakke van vet en kalorieë in tradisionele resepte, is sommige "dieet" weergawes beskikbaar met laer vet- en kalorie-inhoud.

 Geskiedenis 
Die Oxford English Dictionary teken aan dat die woord "flapjack" (Engelse term vir hawermoutkoekie) so vroeg reeds as die begin van die 16de eeu gebruik is, alhoewel dit op hierdie tydstip blykbaar 'n plat tert was.How They Made It: British Flapjacks for Afternoon Tea Shakespeare verwys ook na "flap-jacks" in Pericles, Prince of Tire, maar dit is een van die vele anachronismes in sy historiese toneelstukke en dui nie noodwendig daarop dat hy gedink het dit was 'n Midde-Oosterse gereg nie, maar eerder bloot 'n algemene Engelse nagereg van daardie tyd:

 "Kom, jy gaan huis toe, en ons sal vleis hê vir vakansies, vis vir vasdae, en nog meer poedings en flap-jacks, en jy sal welkom wees." [Vertaling]
 Deel II Toneel I

Later sou die woord "flapjack" gebruik word om iets soortgelyk aan 'n appelflan te beskryf, maar dit is eers in 1935 dat die woord die eerste keer gebruik word om 'n kos wat van hawer gemaak is, te beskryf.Wondrous Words – Flapjack In die Verenigde Koninkryk het hierdie gebruik meestal vroeëre resepte vervang.What Is a Flapjack? The Story Behind This British Classic

 Naam 
Die kos word 'n "flapjack" genoem in die Verenigde Koninkryk, die "Isle of Man", Ierland en Newfoundland. In ander Engelssprekende lande word dieselfde item met verskillende name genoem, soos graanstaaf, hawerstafie of (in Australië en Nieu-Seeland) hawerskyfie.40 easy oat slice recipes

In die Verenigde State en Kanada is "flapjack" 'n algemeen bekende maar minder gebruikte term vir pannekoek.Pancakes? Flapjacks? What's the Difference?

 Sien ook 
 Parkin (koek)

 Verwysings 

Kategorie:Gebak
Kategorie:Kos